**ORDIN**

**Nr. \_\_\_\_\_\_\_\_\_\_\_\_\_\_\_\_**

**pentru modificarea şi completarea reglementării tehnice**

**„Normativ privind securitatea la incendiu a construcţiilor, Partea a II-a - Instalaţii de stingere", indicativ P 118/2-2013, aprobată prin Ordinul ministrului dezvoltării regionale şi administraţiei publice nr. 2463/2013**

În conformitate cu prevederile art. 2 alin. (2) şi alin. (3) din Regulamentul privind activitatea de reglementare în construcții și categoriile de cheltuieli aferente aprobat prin Hotărârea Guvernului nr. 203/2003 pentru aprobarea Regulamentului privind activitatea de reglementare în construcții și categoriile de cheltuieli aferente, cu modificările şi completările ulterioare,

în temeiul prevederilor art. 10 din Legea nr. 10/1995 privind calitatea în construcţii, republicată, şi ale art. 5 pct. 31 şi art. 12 alin. (6) din Hotărârea Guvernului nr. 51/2018 privind organizarea şi funcţionarea Ministerului Dezvoltării Regionale şi Administraţiei Publice, cu modificările şi completările ulterioare,

**viceprim-ministru, ministrul dezvoltării regionale şi administraţiei publice emite prezentul ordin:**

Art. I. – Reglementarea tehnică „Normativ privind securitatea la incendiu a construcţiilor, Partea a II-a - Instalaţii de stingere", indicativ P 118/2-2013, aprobată prin Ordinul viceprim-ministrului, ministrul dezvoltării regionale şi administraţiei publice nr. 2463/2013, publicat în Monitorul Oficial al României, Partea I nr. 595 şi 595 bis din 24 septembrie 2013, se modifică şi se completează, după cum urmează:

1. **Punctul 4.1 se modifică şi va avea următorul cuprins:**

„4.1. (1) Echiparea tehnică cu hidranţi de incendiu interiori, se realizează la:

1. clădiri închise din categoriile de importanţă excepţională - A ori deosebită - B;
2. clădiri înalte;
3. clădiri foarte înalte;
4. clădiri cu săli aglomerate;
5. clădiri de învăţământ sau cultură, dacă este îndeplinită una din următoarele condiţii:
6. au capacitatea maximă simultană mai mare de 200 persoane;
7. au aria construită mai mare de 600 m2 şi mai mult de 2 (două) niveluri supraterane;
8. clădiri pentru turism, precum şi cele cu destinaţia de cazare a elevilor, studenţilor, sportivilor, dacă este îndeplinită una din următoarele condiţii:
9. au mai mult de 50 locuri de cazare;
10. au aria construită mai mare de 600 m2 şi mai mult de 3 (trei) niveluri supraterane;
11. clădiri de sănătate/ pentru supravegherea, îngrijirea ori cazarea/adăpostirea copiilor preşcolari, a bătrânilor, persoanelor cu dizabilităţi sau lipsite de adăpost, dacă este îndeplinită una din următoarele condiţii:
12. au capacitatea maximă simultană mai mare de 50 persoane;
13. au volumul mai mare de 2000 m3;
14. clădiri şi spaţii (o încăpere sau mai multe încăperi inclusiv circulaţiile lor comune) pentru comerţ cu aria desfăşurată mai mare de 600 m2;
15. clădiri administrative ori de cult, dacă este îndeplinită una din următoarele condiţii:
16. au capacitatea maximă simultană mai mare de 200 persoane;
17. au aria construită mai mare de 600 m2 şi mai mult de 3 (trei) niveluri supraterane;
18. clădiri de sport în care se pot afla simultan mai mult de 200 persoane;
19. clădiri și spații (o încăpere sau mai multe încăperi inclusiv circulațiile lor comune) de producție și/sau depozitare cu aria desfășurată mai mare de 600 m2 și risc mare sau foarte mare de incendiu;
20. clădiri şi spaţii (o încăpere sau mai multe încăperi inclusiv circulaţiile lor comune), subterane, cu excepţia locuinţelor, având aria desfăşurată mai mare de 300 m2;
21. clădiri civile, cu excepția locuințelor și a celor menționate la lit. a)–l), având aria construită mai mare de 600 m2 și mai mult de 3 (trei) niveluri supraterane;
22. parcaje supraterane închise, dacă este îndeplinită una din următoarele condiţii:
23. au mai mult de 10 autoturisme;
24. au peste 2 (două) niveluri;
25. parcaje supraterane deschise, dacă este îndeplinită una din următoarele condiţii:
26. au mai mult de 50 autoturisme;
27. au peste 2 (două) niveluri;
28. parcaje subterane conform prevederilor reglementării tehnice specifice în vigoare;

(2) În vederea echipării cu hidranţi de incendiu interiori, pentru clădirile cu funcţiuni mixte se stabileşte funcţiunea civilă ori de producţie şi/sau depozitare.”

1. **Punctul 4.14 se modifică şi va avea următorul cuprins:**

„4.14. Robinetul hidrantului de incendiu, împreună cu echipamentul de serviciu format din furtun, tamburul cu suportul său şi dispozitivele de refulare a apei, se montează într-o cutie, amplasată în nişă sau firidă în zidărie, la înălţimea de 0,80m - 1,50m măsurată de la pardoseală până la partea superioară a cutiei.”

1. **Punctul 4.27 se modifică şi va avea următorul cuprins:**

„4.27 Reţelele interioare care alimentează cu apă mai mult de 8 hidranţi de incendiu pe nivel, se proiectează inelare. În distribuitorul reţelei de alimentare cu apă se prevede o conductă cu Dn100 mm cu robinet de închidere, două clapete de sens şi două racorduri fixe având cuplaj Storz cu diametrul de trecere de 65 mm pentru alimentarea de la pompele mobile de incendiu.”

1. **Punctele 4.29 şi 4.30 se modifică şi vor avea următorul cuprins:**

„4.29. Robinetele de pe reţelele inelare se sigilează în poziţie “normal deschis”, cu excepţia cazurilor în care sunt prevăzute dispozitive de acţionare de la distanţă.

4.30. Alimentarea cu apă a hidranţilor interiori se asigură la presiunile necesare menţionate în SR EN 671-1 sau SR EN 671-2, având în vedere şi presiunile minime indicate de producător, necesare asigurării debitului hidrantului.”

1. **Punctul 4.32 se modifică şi va avea următorul cuprins:**

„4.32. Instalaţiile cu hidranţi de incendiu interiori se proiectează şi execută astfel încât să poată fi acţionate operativ la izbucnirea incendiului. Se admite acţionarea electrică de la distanţă pentru pornirea pompelor şi operarea robinetelor.”

1. **Punctul 4.35 se modifică şi va avea următorul cuprins:**

„4.35.Timpul teoretic de funcţionare al instalaţiei de hidranţi interiori este de:

1. 120 minute pentru clădirile foarte înalte;
2. 60 minute pentru clădiri închise de importanţă excepţională şi deosebită, clădirile înalte, clădirile cu săli aglomerate, parcaje subterane cu patru niveluri sau mai mult;
3. 30 de minute la parcaje subterane din categoria P1 şi P2, definite conform reglementărilor tehnice specifice, care nu sunt echipate cu instalaţii de stingere cu sprinklere, parcaje supraterane închise cu mai mult de 10 autoturisme ori cu peste 2 (două) niveluri, parcaje supraterane deschise cu peste 2 (două) niveluri sau cu mai mult de 50 autoturisme clădiri de producţie şi/sau depozitare care nu sunt echipate cu instalaţii de stingere cu sprinklere;
4. 10 minute pentru celelalte categorii de construcţii echipate cu instalaţie de hidranţi interiori.”
5. **La punctul 4.36, alineatul (1) se modifică şi va avea următorul cuprins:**

„4.36 - (1) Numărul de hidranți de incendiu interiori se determină ținând seama de numărul de jeturi în funcțiune simultană, de lungimea furtunului hidrantului, configurația constructivă și lungimea culoarelor de acces dintre utilaje, mobilier, agregate sau materiale depozitate.”

1. **Punctul 4.37 se modifică şi va avea următorul cuprins:**

**„**4.37 - (1)Fiecare punct din interiorul clădirii trebuie protejat cu cel puțin un jet.

(2) Prin excepție de la alin. (1), se asigură protejarea fiecărui punct cu cel puțin două jeturi în funcțiune simultană în următoarele situații:

a) încăperi sau grupuri de încăperi cu risc mare și foarte mare, precum și la depozitele cu stive înalte (peste 6m înălțime), care au un volum mai mare de 5.000 m3;

b) în clădiri civile (publice) înalte și foarte înalte;

c) clădiri pentru comerț cu volum mai mare de 5.000 m3;

d) săli aglomerate (numai sala și, după caz, scena, depozitele și atelierele anexe);

(3) Pentru clădirile (încăperile și spațiile) menționate în anexa nr. 3, echipate cu instalații automate de stingere, se asigură protejarea cu un singur jet, cu excepția clădirilor foarte înalte la care fiecare punct al clădirii să fie atins de cel puțin două jeturi simultane. Dimensionarea instalației de hidranți interiori se face după destinația și caracteristicile clădirii protejate. Fac excepție situațiile din reglementările specifice în care este prevăzută stingerea cu mai multe jeturi, indiferent de echiparea cu instalații automate de stingere.

1. **Punctul 4.38 se modifică şi va avea următorul cuprins:**

„4.38 (1) Debitele minime ale jetului compact şi pulverizat în funcţie de diametrele duzelor de refulare sau diametrele echivalente, la diferite presiuni disponibile ale apei în secţiunile de ieşire din robinetul hidrantului, pentru hidranţii de incendiu interiori, echipaţi cu furtunuri semirigide, sunt date în anexa nr. 4, iar pentru hidranţii de incendiu interiori echipaţi cu furtunuri plate, în anexa nr. 5.

(2) Valoarea presiunii în secţiunea robinetului de hidrant se verifică şi în declaraţia de performanţă, astfel încât să se asigure valorile minime ale debitului.”

1. **Litera c) a punctului 4.47 se modifică şi va avea următorul cuprins:**

„c) din reţeaua publică, dacă compania de apă certifică în scris funcţionarea reţelei la debitul şi presiunea necesare funcţionării instalaţiei de stingere a incendiilor.”

1. **La punctul 5.2 după litera d) se introduce o nouă literă, lit. e), cu următorul cuprins:**

“e) clădiri de locuit colective cu mai mult de 5(cinci) niveluri supraterane;”

1. **Punctul 5.8 se modifică şi va avea următorul cuprins:**

„5.8. Se instalează coloană uscată independentă pentru fiecare casă de scară a clădirii. Conducta de legătură dintre racordul pentru autospeciale şi coloana uscată, trebuie să fie orizontală şi cât mai scurtă, astfel proiectată încât să asigure golirea întregii cantităţi de apă. Această conductă trebuie să treacă prin locuri accesibile din subsol sau parter, fără a traversa tuneluri de cabluri electrice, ghene ale instalaţiilor sanitare sau golul liftului.”

1. **La punctul 6.1, alineatele (1) şi (4) se modifică şi vor avea următorul cuprins:**

„6.1. (1) Reţelele de distribuţie a apei din centrele populate (localităţi) trebuie să fie echipate cu hidranţi exteriori, care trebuie să asigure condiţiile de debit şi presiune necesare stingerii incendiilor, potrivit prevederilor prezentului normativ şi a celorlalte reglementări tehnice referitoare la instalaţii de alimentare cu apă şi canalizare a localităţilor, după caz.

…………………………………………………………..

(4) Echiparea tehnică cu hidranţi exteriori, se realizează la:

1. clădiri închise din categoriile de importanţă excepţională - A ori deosebită - B;
2. clădiri înalte;
3. clădiri foarte înalte;
4. clădiri cu săli aglomerate;
5. clădiri de sănătate / pentru supravegherea, îngrijirea ori cazarea/adăpostirea copiilor preşcolari, persoanelor în vârstă, persoanelor cu dizabilităţi sau lipsite de adăpost, dacă este îndeplinită una din următoarele condiţii
6. au capacitatea maximă simultană mai mare de 100 persoane;
7. au peste 2 (două) niveluri şi aria construită mai mare de 600 m2;
8. clădiri de cultură sau învăţământ, dacă este îndeplinită una din următoarele condiţii:
9. au capacitatea maximă simultană mai mare 200 persoane;
10. au mai mult de 2 (două) niveluri supraterane şi aria construită mai mare de 600 m2;
11. clădiri de sport în care se pot afla simultan mai mult de 300 persoane;
12. clădiri de comerţ, cu aria desfăşurată mai mare sau egală de 1250 m2;
13. clădiri administrative sau de cult, dacă este îndeplinită una din următoarele condiţii:
14. au capacitatea maximă simultană mai mare 200 persoane;
15. au mai mult de 3 (trei) niveluri supraterane şi aria construită peste 600 m²;
16. clădiri pentru turism, precum şi cele cu destinaţia de cazare a elevilor, studenţilor, sportivilor, dacă este îndeplinită una din următoarele condiţii:
17. au mai mult de 100 de locuri de cazare;
18. cu aria construită mai mare de 600 m2 şi mai mult de 3 (trei) niveluri supraterane;
19. clădiri montane sau din Delta Dunării, cu capacităţi mai mari de 150 locuri de cazare şi mai mult de 4 (patru) niveluri supraterane;
20. clădiri de producţie şi/sau depozitare, cu risc mare sau foarte mare de incendiu şi volumul peste 3.000 m3;
21. depozite deschise pentru materiale sau substanţe combustibile, cu aria construită mai mare de 1200 m2;
22. parcaje subterane, potrivit reglementării specifice;
23. parcaje supraterane închise, dacă este îndeplinită una din următoarele condiţii:
24. au mai mult de 10 autoturisme;
25. au peste 2 (două) niveluri;
26. parcaje supraterane deschise dacă este îndeplinită una din următoarele condiţii:
27. au mai mult de 50 autoturisme;
28. au peste 2 (două) niveluri;
29. clădiri civile subterane, cu excepţia locuinţelor, având aria desfăşurată mai mare de
800 m2;
30. clădiri civile, cu excepţia locuinţelor, având un volum mai mare de 10000 m3.

(2) În vederea echipării cu hidranţi de incendiu exteriori, pentru clădirile cu funcţiuni mixte se stabileşte riscul de incendiu şi funcţiunea, civilă ori de producţie şi/sau depozitare.”

1. **La punctul 6.2, după alineatul (2) se introduce un nou alineat, alin. (3), cu următorul cuprins:**

„(3) Reţelele de alimentare cu apă ale condominiilor cu peste 20 de unităţi individuale, definite potrivit legii locuinţei, care nu sunt racordate la reţele de alimentare cu apă a localităţilor, se prevăd cu hidranţi de incendiu exteriori.”

1. **Punctul 6.6 se modifică şi va avea următorul cuprins:**

„6.6 Pentru reţele a căror presiune nu poate asigura intervenţia directă, utilajul, accesoriile şi materialul de intervenţie, se păstrează la serviciul privat/voluntar pentru situaţii de urgenţă, acolo unde aceste servicii sunt constituite, astfel încât să poată fi utilizate în caz de incendiu.”

1. **La punctul 6.19, litera a) se modifică şi va avea următorul cuprins:**

„a) 120 minute pentru clădirile din categoria de importanţă normală şi cu nivel de stabilitate la incendiu III, IV sau V: clădirile civile, clădiri de producţie şi/sau depozitare şi clădiri cu funcţiuni mixte;”

1. **La punctul 6.25, alineatul (2) se modifică şi va avea următorul cuprins:**

„(2) Amplasarea hidranţilor de incendiu exteriori în localităţi se asigură conform reglementării tehnice specifice.”

1. **Punctul 6.36 se modifică şi va avea următorul cuprins:**

„6.36. Calculul hidraulic de dimensionare şi de determinare a pierderilor totale de sarcină ale apei, în conductele reţelelor ramificate, se efectuează mai întâi pentru traseul principal (cel mai defavorabil), determinându-se sarcina hidrodinamică necesară a apei reci în punctul de racord al reţelei exterioare la conducta de serviciu a sistemului de alimentare cu apă a localităţii,
Hnec [mH2O], iar ramificaţiile se dimensionează în limitele sarcinilor disponibile din nodurile respective ale traseului principal. Sarcinile în exces se pot prelua prin robinete de reglaj sau prin diafragme calibrate, dimensionate corespunzător.”

1. **La punctul 6.40, după alineatul (1) se introduce un nou alineat, alin. (2), cu următorul cuprins:**

„(2) Debitele de apă pentru stingerea din exterior a incendiilor la construcţiile agrozootehnice sunt:

* 1. 5 l/s pentru construcţii cu nivel I şi II de stabilitate la incendiu, precum şi pentru construcţii cu nivel III-V de stabilitate la incendiu cu volum mai mic de 1000m3 fiecare;
	2. 10 l/s pentru construcţii cu nivel III-V de stabilitate la incendiu, cu volum de peste 1000m3 fiecare.”
1. **Punctul 7.1 se modifică şi va avea următorul cuprins:**

„7.1. (1) Echiparea tehnică cu instalaţii automate de stingere a incendiilor, tip sprinkler, se asigură la:

1. clădiri civile închise din categoriile de importanţă excepţională - A ori deosebită – B, având densitatea de sarcină termică mai mare sau egală cu 420 MJ/m2;
2. clădiri înalte, cu excepţia locuinţelor;
3. clădiri foarte înalte, cu excepţia locuinţelor;
4. platouri de filmare închise, studiouri de televiziune şi scene amenajate în construcţii închise, cu arii mai mari de 150 m2, inclusiv buzunarele, depozitele şi atelierele anexă ale acestora;
5. clădiri închise sau încăperi, subterane, pentru comerţ, cu aria desfăşurată mai mare de 500 m2 şi densitatea de sarcină termică mai mare sau egală cu 420 MJ/m2;
6. clădiri închise sau încăperi, supraterane, pentru comerţ, cu aria desfăşurată mai mare sau egală de 1.500 m2 şi densitatea de sarcină termică mai mare sau egală cu 840 MJ/m2;
7. clădiri închise sau încăperi de producţie dacă sunt îndeplinite simultan următoarele condiţii:

i. au risc mare sau foarte mare de incendiu;

ii. au densitatea de sarcină termică mai mare sau egală cu 420 MJ/m2;

iii. au aria desfăşurată de peste 2.000 m2.

1. clădiri închise sau încăperi de depozitare, dacă sunt îndeplinite simultan următoarele condiţii:

 i. au densitatea de sarcină termică mai mare sau egală cu 840 MJ/m2;

 ii. au aria desfăşurată de peste 600 m2.

1. parcaje subterane conform reglementărilor tehnice specifice;
2. parcaje supraterane închise, dacă este îndeplinită una din următoarele condiţii:

i. au mai mult de 50 autoturisme;

ii. au mai mult de 3 (trei) niveluri;

iii. sunt dispuse în clădiri înalte, foarte înalte sau cu săli aglomerate, indiferent de numărul autoturismelor.

1. alte clădiri civile închise, cu excepţia locuinţelor, având aria construită mai mare de
1250 m2 şi densitatea de sarcină termică mai mare sau egală cu 840 MJ/m2;
2. spaţii (o încăpere sau mai multe încăperi inclusiv circulaţiile lor comune) cu destinaţia de discotecă sau club, cu aria desfăşurată mai mare de 1000 m2. ”

(2) În cazul clădirilor cu mai multe compartimente de incendiu, modul de echipare cu instalaţii automate de stingere a incendiilor, tip sprinkler se stabileşte pentru fiecare compartiment de incendiu în parte, cu excepţia clădirilor înalte şi foarte înalte.”

1. **Punctul 7.3 se modifică şi va avea următorul cuprins:**

„7.3. Nu se prevăd instalaţii automate de stingere tip sprinkler în cazurile în care stingerea incendiului se asigură cu instalaţii automate de stingere cu alte substanţe prevăzute în prezenta reglementare tehnică: gaze, pulbere, spumă, aerosoli, abur, apă pulverizată, ceaţă de apă etc., precum şi atunci când apa nu este indicată ca substanţă de stingere, situaţie în care se prevăd instalaţii automate de stingere cu alte substanţe prevăzute în normativ.”

1. **La punctul 7.26, după alineatul (2) se introduce un nou alineat, alin. (3), cu următorul cuprins:**

„(3) Aria maximă controlată de o supapă de control şi semnalizare apă-apă, nu trebuie să depăşească 3720 m2, în cazul utilizării sprinklerelor cu răspuns rapid ESFR.”

1. **Punctele 7.60 – 7.62 se modifică şi vor avea următorul cuprins:**

„7.60. Sprinklerele murale nu trebuie amplasate în zonele din clasele de pericol mare de incendiu HH şi în zonele de depozitare din clase de pericol mediu de incendiu OH, sau deasupra tavanelor suspendate. Ele pot fi instalate numai sub tavane plate.

7.61. Sprinklerele murale trebuie utilizate numai în următoarele cazuri:

1. în zonele din clasele de pericol de incendiu LH, OH1, OH2 şi în OH3, fără depozitare;
2. în zonele din clasele de pericol de incendiu OH3 cu riscuri de depozitare;
3. pentru protecţia coridoarelor, canalelor de cabluri şi stâlpilor în zonele din clasele de pericol de incendiu HH.

7.62. Sprinklerele cu refulare plată trebuie utilizate numai în spaţii închise, deasupra tavanelor false suspendate care nu sunt pline, precum cele de tip perforat, lamelar, fagure sau grătar şi în rafturi.”

1. **La tabelele 7.10 – 7.12 sintagma „Valorile minime de calcul ale densităţii (intensităţii) de stropire” se înlocuieşte cu sintagma „Valorile minime de calcul ale densităţii (intensităţii) de stingere”.**
2. **Punctul 7.117 se modifică şi va avea următorul cuprins:**

„7.117. Staţiile de pompare trebuie să fie realizate conform recomandărilor cap.10 din SR EN 12845 sau o reglementare echivalentă.”

1. **Punctul 7.120 se modifică şi va avea următorul cuprins:**

„7.120. Pompa acţionată de motorul diesel trebuie să fie complet operaţională într-un interval de 15 s de la începutul fiecărei proceduri de pornire.”

1. **Punctul 7.123 se modifică şi va avea următorul cuprins:**

„7.123 (1) Aparatele de control şi semnalizare trebuie să fie conforme cu SR EN 12259-2 sau cu SR EN 12259-3 sau o reglementare echivalentă.

(2) Aparatele de control şi semnalizare (ACS), cu dispozitivele anexe, se montează într-o încăpere proprie, separată de restul construcţiei cu elemente rezistente la foc corespunzător densităţii sarcinii termice din încăperile adiacente, dar minim EI 180 pentru pereţi şi REI 90 pentru planşee sau într-o altă încăpere cu altă destinaţie, cu densitatea de sarcină termică mai mică de 420 MJ/m2 ori în încăperea stației de pompare a apei destinate stingerii incendiilor.

(3) Încăperea trebuie să asigure spaţiul necesar exploatării şi reparării aparatelor de control şi semnalizare, să fie încălzită şi cu acces direct din spaţiile de circulaţie comună, prin uşă cu rezistenţa la foc de minimum EI2 90-C3 sau încăpere tampon prevăzută cu uşi rezistente la foc
EI2 45-C3 ori direct din exterior.

(4) Dacă încăperea are şi altă destinaţie decât stație de pompare a apei destinate stingerii incendiilor, aparatele de control şi semnalizare se montează într-un dulap metalic închis, cu uşiţă şi geam, asigurat cu încuietoare şi iluminat de securitate pentru intervenţii, nefiind obligatorii condiţiile de separare şi de protejare a golului de acces prevăzute la alin. (2) şi (3).”

1. **Punctul 7.168 se modifică şi va avea următorul cuprins:**

„7.168 Proiectarea instalaţiilor cu sprinklere cu răspuns rapid trebuie să se realizeze în conformitate cu prevederile din tabelul 7.14 a, 7.14 b şi SR EN 12845.”

1. **Punctul 7.170 se modifică şi va avea următorul cuprins:**

„7.170. Sprinklerele cu răspuns rapid nu se utilizează în următoarele situaţii:

1. depozitare exponate fără performanţe de comportare la foc cum ar fi de exemplu sulurile din stofă;
2. containere combustibile deschise la partea superioară;
3. produse uzuale sau depozitare pentru care nu a fost demonstrată, prin testare sau alte metode, eficienţa acestui sistem;
4. magazii în care pentru produsele sau materialele depozitate nu se cunoaşte modul de comportare în caz de incendiu sau în contact cu apa;
5. depozitarea substanţelor care prezintă riscuri speciale: aerosoli, lichide inflamabile, alcooli precum şi a produselor în ambalaje din polipropilenă sau polistiren;”
6. **La punctul 7.172, alineatul (2) se modifică şi va avea următorul cuprins:**

„(2) Dacă prin construcţie nu poate fi evitată realizarea golurilor sau deschiderilor, elementele de închidere a acestora trebuie prevăzute cu dispozitive acţionate manual. Cortinele aferente golurilor sau deschiderilor din acoperiş trebuie să fie limitate ca înălţime şi astfel amplasate încât distanţa dintre capetele sprinkler să respecte distanţele prevăzute în tabelul nr.7.17 .”

1. **Punctul 7.183. se modifică şi va avea următorul cuprins:**

„7.183. Obstacolele continue amplasate sub capul sprinkler, cum ar fi conductele instalaţiei de tip sprinkler, conductele instalaţiilor utilitare sau ghene cu lăţimi de până la 0,3 m amplasate la o distanţă, măsurată pe orizontală, de cel puţin 0,6 m faţă de verticala capului sprinkler nu necesită protecţia suplimentară, dedesubt, cu alte sprinklere. Capete sprinkler suplimentare se prevăd sub obstacole cu lăţimi mai mari sau amplasate la distanţe mai mici decât cele menţionate.”

1. **La punctul 8.31, tabelul 8.1 se modifică şi va avea următorul cuprins:**

„Tabelul 8.1

Criterii de proiectare pentru instalaţii de stingere a incendiilor cu apă pulverizată, în funcţie de combustibilii solizi

|  |  |  |  |
| --- | --- | --- | --- |
|  | Densitatea de apă pulverizată proiectată  | Timpul de funcţionare(min) | Suprafaţa protejată(m2/supapă de inundare) |
| mm/min | l/sm2 |
| Buncărul de deşeuri : |  |  |  |  |
| - înălţimea deşeurilor ≤ 2 m | 5,0 | 0,083 | 60 | 400 |
| - înălţimea deşeurilor > 2 m ≤ 3 m | 7,5 | 0,125 |  |  |
| - înălţimea deşeurilor > 3 m ≤ 5 m | 12,5 | 0,208 |  |  |
| - înălţimea deşeurilor > 5 m | 20,0 | 0,333 |  |  |
| Plastic expandat : |  |  |  |  |
| - înălţimea de depozitare ≤ 2 m | 10,0 | 0,166 | 60 | 150 |
| - înălţimea de depozitare > 2 m ≤ 3 m | 15,0 | 0,250 |  | 150 |
| - înălţimea de depozitare > 3 m ≤ 4 m | 22,5 | 0,375 |  | 200 |
| - înălţimea de depozitare > 4 m | 30,0 | 0,500 |  | 200 |

1. **Punctul 9.21 se abrogă.**
2. **La punctul 12.3, alineatul (2) se modifică şi va avea următorul cuprins:**

„(2) Se pot adopta soluţiile de alimentare că apa prezentate în punctul 12.2 alin. (1) lit. a), b), c) şi e) cu urmatoarele condiţii:

1. instalatia de incendiu se racordeaza direct la conducta de alimentare cu apa daca compania de apa certifica în scris functionarea retelei la debitul si presiunile necesare functionarii instalatiei de stingere a incendiilor;
2. rezervoare de acumulare cu capacitate totală şi staţie de pompare, cand compania de apa nu asigura debitul si presiunea necesare functionarii instalatiei de stingere a incendiilor;
3. rezervoare de acumulare cu capacitate capacitate redusă şi staţie de pompare, daca compania de apa certifica în scris functionarea retelei la debitul constant, dar insuficient functionarii instalatiei de stingere a incendiilor;
4. rezervor tampon închis şi staţie de pompare dacă compania de apa certifică în scris functionarea retelei, la debit şi presiune constante, dar insuficient functionarii instalatiei de stingere a incendiilor şi soluţia se adoptă conform capitolului 9.5 din SR EN 12845.”
5. **Punctul 12.4 se modifică şi va avea următorul cuprins:**

„12.4. Rezerva de apă necesară stingerii incendiilor se poate păstra în rezervoare de acumulare independente sau comune, care servesc şi alţi consumatori.”

1. **Punctele 12.11 şi 12.12 se modifică şi vor avea următorul cuprins:**

„12.11La toate rezervoarele şi bazinele amplasate la o distanţă mai mică de 1.000 m de construcţie, inclusiv la cele interioare, se prevede posibilitatea alimentării cu apă direct din acestea a pompelor mobile de intervenţie în caz de incendiu prin intermediul racordurilor Storz
DN 100. Fac excepţie rezervoarele independente şi rezervoarele interioare, cu capacitate de maximum 10 m3 şi rezervoarele la care nu se asigură înălţimea maximă de aspiraţie.

12.12. Punctele de alimentare a pompelor mobile de incendiu din bazine sau rezervoare exterioare, precum şi punctele de staţionare a pompelor, se recomandă să fie amplasate la minimum 10 m de clădirile cu nivel de stabilitate la foc I – II şi la 20 m de cele încadrate în nivelurile de stabilitate III – V sau faţă de depozite deschise de materiale şi lichide combustibile.”

1. **La punctul 12.15, după alineatul (2) se introduce un nou alineat, alin. (3), cu următorul cuprins:**

„(3) Căminele de alimentare directă cu apă a pompelor mobile în caz de incendiu constituie o alternativă la alimentarea cu apă a pompelor mobile direct din rezervoare şi bazine prin intermediul racordurilor Storz DN 100.”

1. **Punctul 13.2 se modifică şi va avea următorul cuprins:**

„13.2. Alimentarea cu energie electrică a pompelor şi a robinetelor de incendiu se face în conformitate cu Normativul I7”.

1. **Alineatul (3) al punctului 13.3 se abrogă.**
2. **Punctul 13.11 se modifică şi va avea următorul cuprins:**

„13.11 Instalaţiile automate de stingere a incendiilor (sprinklere standard sau sprinklere deschise, apă pulverizată) au asigurate debitele şi presiunile de stingere pe tot timpul teoretic de intervenţie prin staţii de ridicare a presiunii.”

1. **La punctul 13.14, alineatul (1) se modifică şi va avea următorul cuprins:**

„(1) Pompele de incendiu se montează astfel încât nivelul rezervei de apă pentru incendiu să fie mai sus decât partea superioară a corpului pompei (pompă înecată). Conductele de legătură între pompe şi rezervor nu se montează deasupra nivelului rezervei de apă pentru incendiu. Fac excepţie pompele prevăzute cu sisteme de autoamorsare agrementate tehnic, care se montează conform indicaţiilor producătorului.”

1. **Punctul 13.19 se modifică şi va avea următorul cuprins:**

„13.19. - (1) Când se montează mai mult de două pompe, pentru una sau mai multe reţele, se admite prevederea unei conducte de aspiraţie - tip colector - prevăzută cu cel puţin două sorburi, calculate fiecare pentru întregul debit teoretic în caz de incendiu şi astfel realizate încât, în cazul unei avarii la elementele componente, să se asigure funcţionarea instalaţiei la parametrii proiectaţi.

(2) Pentru pompele aferente instalaţiei automate de stingere cu sprinklere se respectă schemele de montare prevăzute în SR EN 12845.”

1. **Punctele 13.21 -13.23 se modifică şi vor avea următorul cuprins:**

„13.21. Alimentarea cu apă a instalaţiilor de stingere de la autospecialele de intervenţie se realizează în conformitate cu prevederile normativului.

13.22. Staţiile de pompare pentru apa de incendiu pot fi instalate în clădiri independente sau pot fi înglobate în clădiri civile ori de producţie şi/sau depozitare care au risc de incendiu mare, mijlociu, mic, ori alipite de acestea.

13.23. (1) Încăperile staţiilor de pompare, înglobate sau alipite clădirilor cu alte destinaţii, se separă de restul clădirii, prin elemente rezistente la foc.

(2) Staţiile de pompare pentru stingerea incendiului dispuse în construcţii, care asigură un debit de stingere mai mare de 4,2 l/s, se separă faţă de restul construcţiei cu elemente clasa de reacţie la foc A1 sau A2-s1d0, rezistente la foc corespunzător densităţii sarcinii termice (q) din încăperile adiacente, dar minimum EI/REI 180 pentru pereţi şi minimum REI 90 pentru planşee.

(3) Staţia de pompare a apei pentru stingerea incendiilor care asigură un debit mai mare de 4,2 l/s poate să comunice cu restul construcţiei printr-un gol funcţional protejat cu uşă rezistentă la foc EI2 90-C3 sau prin încăpere tampon prevăzută cu uşi rezistente la foc EI2 45-C3.

(4) În încăperea staţiei de pompare a apei pentru stingerea incendiului care asigură un debit mai mare de 4,2 l/s se pot monta numai instalaţiile, dispozitivele şi aparatele specifice acestei funcţiuni şi va avea asigurată o cale de acces din exterior (uşă directă din exterior sau dintr-o scară comună de circulaţie).

(5) Staţiile de pompare a apei pentru stingerea incendiilor care asigură un debit mai mic sau egal cu 4,2 l/s se separă de restul construcţiei cu elemente clasa de reacţie la foc A1 sau A2-s1d0, rezistente la foc corespunzător densităţii sarcinii termice (q) din încăperile adiacente, dar minimum EI/REI 60 pentru pereţi şi minimum REI 45 pentru planşe. Staţia poate să comunice cu restul construcţiei printr-un gol funcţional protejat cu uşă rezistentă la foc EI2 30-C3 fără a fi obligatoriu accesul din exterior (uşă directă din exterior sau dintr-o scară comună de circulaţie). Staţia poate să aibă acces dintr-un hol/coridor aflat în legătură directă cu o scară de evacuare.”

1. **Punctul 13.25 se modifică şi va avea următorul cuprins:**

„13.25. Încăperile în care se găsesc pompele de incendiu se prevăd cu legătură telefonică directă cu serviciul privat/voluntar pentru situaţii de urgenţă, constituit conform reglementărilor specifice, atunci când debitul de apă pentru stingerea incendiului din interior şi exterior este mai mare de 20 l/s.”

1. **Punctul 13.27. se abrogă.**
2. **La punctul 13.31. literele a) şi f) se modifică şi vor avea următorul cuprins:**

„a) dacă instalaţia are hidranţi interiori şi hidranţi exteriori de incendiu, se consideră – la construcţiile civile, precum şi la clădirile de producţie şi/sau depozitare care sunt echipate cu instalaţii automate de stingere a incendiilor tip sprinkler, din categoria de importanţă normală – funcţionarea hidranţilor de incendiu interiori timp de 10 min, iar a celor exteriori în următoarele 180 minute.

[…]

f) pentru parcajele subterane din categoria P1 şi P2, definite conform reglementărilor tehnice specifice, care nu sunt echipate cu instalaţii automate de stingere a incendiilor tip sprinkler, parcaje supraterane închise cu mai mult de 10 autoturisme ori cu peste 2 (două) niveluri, parcaje supraterane deschise cu peste 2 (două) niveluri sau cu mai mult de 50 autoturisme, clădiri de producţie şi/sau depozitare care nu sunt echipate cu instalaţii automate de stingere a incendiilor tip sprinkler, în primele 30 de minute se asigură funcţionarea hidranţilor de incendiu interiori, iar în următoarele 180 minute, se asigură funcţionarea numai a hidranţilor de incendiu exteriori.”

1. **Deoarece punctul 23.50 se modifică şi va avea următorul cuprins:**

„23.50. (1) Conectarea la reţeaua de alimentare cu energie electrică a generatoarelor de aerosoli cu acţionare electrică se realizează obligatoriu în următoarea ordine:

* 1. se conectează firele la terminalele generatorului de aerosoli;
	2. se conectează firele la componentele sistemului de stingere a incendiilor;
	3. se conectează firele la sursa de energie.

(2) Generatoarele de aerosoli cu acţionare prin fitil termic sau element fuzibil pot avea aceste dispozitive asamblate la unitatea activă.”

1. **La capitolul „Montarea generatoarelor de aerosoli pentru stingerea incendiilor”, punctul 23.51 se abrogă.**
2. **Punctul 24.32 devine punctul 24.31, se modifică şi va avea următorul cuprins:**

„24.31 - (1) Etanşările de vapori trebuie prevăzute pentru a preveni scurgerea gazelor sau vaporilor din rezervoarele cu capac fix, în aer.

(2) Aceste dispozitive trebuie să fie rezistente la acţiunea vaporilor de produs stocat. În cazul acţionării sistemului de spumă aceste dispozitive trebuie să poată fi distruse sau uşor de deschis.

(3) Etanşările de vapori trebuie să fie conforme cu cerinţele EN 13565-1.”

1. **Punctul 24.100 se modifică şi va avea următorul cuprins:**

„24.100 Conductele amplasate în clădiri şi în exterior trebuie să fie marcate în funcţie de mediu fluid transportat conform reglementărilor tehnice specifice.”

1. **Punctul 26.1 se modifică şi va avea următorul cuprins:**

„26.1. Proprietăţile aburului ca substanţă de stingere a incendiului, mecanismul stingerii cu abur a incendiilor şi domeniile recomandate pentru instalaţiile de stingere cu abur a incendiilor, sunt prezentate în anexa nr.27.”

1. **La punctul 28.3, alineatul (1) se modifică şi va avea următorul cuprins:**

„(1) Beneficiarul trebuie să realizeze, în condiţiile art.27.8, cu o persoană fizică sau juridică autorizată, pe baza unui program de verificări şi mentenanţă, cel puţin semestrial, verificarea funcţionării instalaţiei sub presiune, cu furtunul derulat complet, pentru a constata dacă:

1. nu sunt scurgeri, deformări, distrugeri şi crăpături, pe întreaga lungime a furtunului; în cazul unui semn de defect, furtunul se înlocuieşte imediat cu un alt furtun încercat la presiunea de lucru maximă;
2. dispozitivele de fixare sunt solide şi nedeteriorate;
3. debitul de apă este continuu şi suficient (se recomandă utilizarea unui debitmetru şi a unui manometru);
4. sistemul de derulare funcţionează uşor;
5. ţeava funcţionează corespunzător.”
6. **Punctul 28.12 se modifică şi va avea următorul cuprins:**

„28.12. Efectuarea lucrărilor cuprinse în graficul de verificare, reparaţii curente şi mentenanţă, se realizează de către beneficiar, în condiţiile art.27.8, prin persoane fizice sau juridice autorizate.”

1. **Punctul 31.5 se modifică şi va avea următorul cuprins:**

„31.5 Efectuarea lucrărilor cuprinse în graficul de verificare, reparaţii curente şi mentenanţă, se realizează de către beneficiar, în condiţiile art.27.8, prin persoane fizice sau juridice autorizate.”

1. **Punctul 31.38. se modifică şi va avea următorul cuprins:**

„31.38 Calitatea spumantului concentrat. Se urmăresc minim următoarele:

1. Sediment;
2. Văscozitate;
3. pH;
4. Tensiune superficială;
5. Coeficient de etalare;
6. Infoiere şi drenaj.”
7. **Punctul 31.40 se modifică şi va avea următorul cuprins:**

„31.40 La fiecare trei ani, de la data achiziţiei spumantului, se face o încercare de stingere conform SR EN 1568 pe o probă luată din rezervor.”

1. **Punctul 32.5 se modifică şi va avea următorul cuprins:**

„32.5 Efectuarea lucrărilor cuprinse în graficul de verificare, reparaţii curente şi mentenanţă, se realizează de către beneficiar, în condiţiile art.27.8, prin persoane fizice sau juridice autorizate potrivit prevederilor Legii nr.307/2006 privind apărarea împotriva incendiilor, cu modificările şi completările ulterioare.”

1. **Punctul 32.31 se modifică şi va avea următorul cuprins:**

„32.31 Se verifică starea pulberii stocată în rezervoare: densitate aparentă, analiza granulometrică, rezistenţa la aglutinare şi aglomerare, hidrofobie şi conţinut de apă.”

1. **Punctul 32.32 se modifică şi va avea următorul cuprins:**

„32.32 Determinarea parametrilor descrişi la art.32.31 se realizează conform prevederilor standardului SR EN 615, la un laborator acreditat.”

1. **Anexa nr. 3 se modifică şi va avea următorul cuprins:**

„ANEXA NR. 3

Numărul jeturilor în funcţiune simultană

pentru instalaţii cu hidranţi de incendiu interiori

| Nr.crt. | Destinaţia şi caracteristicile clădirii protejate | Numărul jeturilor în funcţiune simultană | Debitul de calcul al instalaţiei[l/s] |
| --- | --- | --- | --- |
|  | * Clădiri administrative, pentru turism, cult, învăţământ, financiar bancare şi sport;
	+ Gări, autogări şi aerogări;
	+ Spaţii accesibile publicului din staţiile de metrou;
	+ Clădiri cu săli aglomerate, cu excepţia sălii;
	+ Construcţii civile cu Ac > 600 m2 şi mai mult de 3 (trei) niveluri supraterane cu excepţia locuinţelor:
	1. cu un volum mai mic de 25.000 m3
	2. cu un volum de 25.000 m3 sau mai mare.
 | 12 | 2,14,2 |
|  | * Clădiri pentru comerţ, cultură, sănătate şi cele de învăţământ care adăpostesc copii de vârstă preşcolară;
* Clădiri de producţie şi/sau depozitare;
* Clădiri cu funcţiuni mixte;
* Garaje, depourile pentru tramvaie şi vagoane destinate circulaţiei pe căile ferate, parcaje subterane sau supraterane, clădiri şi spaţii subterane;
1. cu un volum mai mic de 5.000 m3
2. cu un volum de 5.000 m3 sau mai mare.
 | 12 | 2,14,2 |
|  | * Săli aglomerate;
* Săli de competiţii sportive cu o capacitate de peste 600 locuri;
1. situate în clădiri cu nivel de stabilitate la incendiu I şi II.
2. situate în clădiri cu nivel de stabilitate la incendiu III şi IV.
 | 23 | 4,26,3 |
|  | Clădiri înalte; | 2 | 4.2 |
|  | * Teatre, cluburi şi case de cultură cu scenă amenajată:
1. cu mai puţin de 1000 locuri
2. cu 1000 locuri sau mai mult
 | 34 | 6,38,4 |
|  | Clădiri foarte înalte:1. cu un volum până la 50.000m3
2. cu un volum peste 50.000m3
 | 34 | 6,38,4 |

NOTA1: Bătaia eficace a unui jet trebuie să asigure, pentru presiunea de 2 bar, următoarele lungimi minime:

1. 10 metri pentru jetul compact;
2. 6 metri pentru jetul pulverizat sub formă de perdea;
3. 3 metri pentru jetul pulverizat conic.

NOTA 2: Debitele menţionate în coloana 4, reprezintă valoarea cumulată a jeturilor în funcţiune simultană.

NOTA 3: La stabilirea numărului jeturilor în funcţiune simultană se va ţine seamă şi de prevederile reglementărilor tehnice în vigoare.

NOTA 4: Cazurile când două jeturi în funcţiune simultană trebuie să atingă amândouă fiecare punct din interiorul încăperilor, sunt prevăzute în mod expres în normativ şi în reglementările specifice.”

1. **Anexa nr. 6 se modifică şi va avea următorul cuprins:**

„ANEXA NR. 6

Debitul pentru un incendiu exterior qie [ l/s] şi numărul de incendii simultane pentru centre populate

|  |  |  |
| --- | --- | --- |
| **Numărul locuitorilor din centrul populat**(N) | **Numărul de incendii simultane**(n) | ***qie***[l/s] |
| **clădiri cu 1 … 4 niveluri** | **clădiri cu peste 4 niveluri** |
| ≤ 5.000 | 1 | 5 | 10 |
| 5.001 ... 10.000 | 1 | 10 | 15 |
| 10.001 … 25.000 | 2 | 10 | 15 |
| 25.001 … 50.000 | 2 | 20 | 25 |
| 50.001 … 100.000 | 2 | 25 | 35 |
| 100.001 … 200.000 | 2 | 30 | 40 |
| 200.001 … 300.000 | 3 | 40 | 55 |
| 300.001 … 400.000 | 3 | - | 70 |
| 400.001 … 500.000 | 3 | - | 80 |
| 500.001 … 600.000 | 3 | - | 85 |
| 600.001 … 700.000 | 3 | - | 90 |
| 700.001 … 800.000 | 3 | - | 95 |
| 800.001 … 1.000.000 | 3 | - | 100 |

**OBSERVAŢII:**

1. Valorile din ANEXA nr.6 se aplică şi în cazul cartierelor izolate, separate de centrul populat printr-o zonă neconstruită, mai lată de 300 m;

2. Debitul pentru un incendiu (*qie*) şi numărul de incendii simultane (n) pentru centrele populate cu peste 1.000.000 de locuitori se determină pe bază de studii speciale.

1. **Anexei nr. 7, observaţia nr. 3 se modifică şi va avea următorul cuprins:**

„3. Pentru stabilirea debitelor la clădiri cu mai multe compartimente de incendiu, debitul se alege pentru compartimentul cu volumul cel mai mare.”

1. **Anexa nr. 8 se modifică şi va avea următorul cuprins:**

ANEXA NR. 8

Debitul de apă pentru stingerea din exterior a unui incendiu qie la clădiri de producţie şi depozitare

| Nivelul de stabilitatela incendiu al clădirii | Riscde incendiu | Debitul de apă pentru stingerea unui incendiu, *qie*[l/s] raportat la volumul compartimentului de incendiu, în m3 |
| --- | --- | --- |
| până la 2000 | 2001…3000 | 3001…5000 | 5001…20000 | 20001…50000 | 50001…200000 | 200001…400000 | peste400000 |
| I, II | Mijlociu (mediu)/categoria D pericol de incendiu, mic/categoria E pericol de incendiuFoarte mare/categoria A sau B pericol de incendiu, mare/categoria C pericol de incendiu | 55 | 510 | 510 | 1015 | 1020 (15) | 1030 (20) | 20 (15)35 (25) | 20 (15)40 (30) |
| III | Mijlociu (mediu)/categoria D pericol de incendiu, mic/categoria E pericol de incendiuMare/categoria C pericol de incendiu | 55 | 510 | 1015 (10) | 15 (10)20 (15) | 20 (15)30 (20) | 30 (20)40 (30) | -- | -- |
| IV, V | Mijlociu (mediu)/categoria D pericol de incendiu, mic/categoria E pericol de incendiuMare/categoria C pericol de incendiu | 55 | 1015 | 15 (10)20 (15) | 20 (15)25 (20) | 20 (15)40 (30) | -- | -- | -- |

OBSERVAŢII

1. Pentru stabilirea debitelor la clădire împărţite în compartimente de incendiu debitul de apă se calculează pentru compartimentul cu volumul cel mai mare.

2. Valorile din paranteze se aplică pentru construcţiile echipate cu instalaţii de stingere cu sprinklere.”

1. **Anexa nr. 9 se modifică şi va avea următorul cuprins:**

„ANEXA NR. 9

Debitul de apă pentru stingerea din exterior a unui incendiu qie la clădiri monobloc

|  |  |
| --- | --- |
| Risc de incendiu | Debitul de apă pentru stingerea unui incendiu, *qie*[l/s]raportat la volumul compartimentului de incendiu în m3 |
| până la 100000 | 100001…200000 | 200001…300000 | 300001…400000 | 400001…500000 | 500001…600000 | 600001…700000 | 700001…800000 şi peste |
| Foarte mare/categoria A sau B pericol de incendiu, mare/categoria C pericol de incendiu, mijlociu (mediu)/categoria D pericol de incendiu | 30 (20) | 40 (30) | 50 (40) | 60 (45) | 70 (50) | 80 (55) | 90 (60) | 100 (65) |
| Mic/categoria E pericol de incendiu | 15 (10) | 20 (15) | 25 (20) | 30 (20) | 35 (25) | 40 (30) | 45 (35) | 50 (40) |

OBSERVAŢII

1. Pentru stabilirea debitelor la clădire împărţite în compartimente de incendiu debitul de apă se calculează pentru compartimentul cu volumul cel mai mare.
2. Valorile din paranteze se aplică pentru construcţiile echipate cu instalaţii de stingere cu sprinklere.”

**Art. II. –** Contractele pentru serviciile de proiectare încheiate până la data intrării în vigoare a prezentului ordin se finalizează cu respectarea reglementărilor tehnice în vigoare la data semnării acestora.

**Art. III. –** Prezentul ordin se publică în Monitorul Oficial al României, Partea I.

**VICEPRIM-MINISTRU**

**MINISTRUL DEZVOLTĂRII REGIONALE, ADMINISTRAŢIEI PUBLICE**

**ŞI FONDURILOR EUROPENE**

**PAUL STĂNESCU**

**SECRETAR DE STAT**

**CIPRIAN LUCIAN ROȘCA**

**SECRETAR GENERAL**

**IONELA STOIAN**

**DIRECȚIA GENERALĂ JURIDICĂ, RELAȚIA CU PARLAMENTUL ȘI AFACERI EUROPENE**

**DIRECTOR GENERAL**

**MĂDĂLINA MIHAELA BRATU**

**DIRECȚIA GENERALĂ DEZVOLTARE REGIONALĂ ȘI INFRASTRUCTURĂ**

**DIRECTOR GENERAL**

**DIANA DOINA ȚENEA**